Kondomu ya kike ni kifaa cha plastiki kinachotumika wakati wa kufanya ngono kama kingamimba (kikifeli kwa asilimia 5-21) na kwa lengo la kupunguza hatari ya kuambukizwa magonjwa ya zinaa (kama vile Kisonono, Kaswende na Ukimwi) lakini hata katika hilo kinafeli kuliko kondomu ya kiume. Kondomu ya kike ni kifuko chenye duara zinazopindika kila upande. Kabla ya ngono ya uke, duara lililo ndani ya kifuko huingizwa kwenye kina cha uke, ili kuishikilia kondomu katika uke. Uume huingizwa moja kwa moja katika ufuko kupitia upande wa duara ulio wazi, ambao hubaki nje ya uke wakati wa ngono. Kondomu za kike zinaweza kutumika na mwanamke wakati wa kufanya ngono ya tupu ya nyuma. Kondomu hiyo ilivumbuliwa na daktari wa Denmark Lasse Hessel, na huvaliwa kwa ndani na mwanamke ili kuzuia manii isiingie katika mwili wake. Mpaka sasa kifaa hicho hakijaanza kutumika kwa wingi, tofauti na mpira wa kiume. Kondomu ya kike ya kwanza ilitengenezwa kwa poliyuretheni. Aina hiyo inaitwa rasmi "Kondomu ya kike ya FC". Aina mpya zaidi imetengenezwa kwa mpira wa nitrili na inaitwa "FC2" (mabadiliko haya ya vifaa yalitangazwa mnamo Septemba 2005).